laion/Wikipedia-Exotic huggingface dataset:
תעודה (בית ספר)

תעודה היא מסמך המופק במסגרת החינוך הפורמלי, אשר בו מפורטים ציוני התלמיד במקצועות הלימוד השונים ואופן התנהגותו במהלך הלימודים. התעודה היא חלק ממנגנון המדידה והערכה בחינוך פורמלי. לכל תלמיד נמסרת תעודה מעודכנת מספר פעמים במהלך שנת הלימודים, כאשר התעודה הסופית נמסרת בתום השנה לקראת החופש הגדול. בתי ספר שונים מחלקים תעודות בתדירות שונה, על פי רוב פעמיים עד שלוש. התעודה מורכבת מתיאור איכותני וכמותי. התיאור הכמותי נעשה באמצעות קביעת הציון עבור כל מקצוע. סולם המדידה בו נעשה שימוש לתיאור רמת הביצוע של התלמיד יכול להשתנות בהתאם למוסד החינוכי, שכבת הגיל והנורמות המקובלות בכל מדינה. כמו כן, נהוג לצרף נתונים כמותיים על מספר ההיעדרויות והאיחורים של כל תלמיד במהלך הלימודים. על פי רוב בכל תעודה מוקדש מקום להערות המורה שבו הוא יכול לתאר את התנהגות והתקדמות התלמיד באופן איכותני. באופן מסורתי התעודה ממולאת על ידי המורה המחנך בכתב יד, כאשר הוא מרכז בה את כל הנתונים שקיבל מהמורים המקצועיים המלמדים את הכיתה שהוא מחנך. אולם עם התפתחות הטכנולוגיה ישנה אפשרות גם להפיק תעודות באופן ממוחשב. ערך מורחב – תעודת בגרות תעודת בגרות היא תעודה מטעם משרד החינוך של ישראל המעידה על מילוי הדרישות הלימודיות להצלחה בבחינות הבגרות הנערכות בדרך כלל בבתי ספר תיכוניים בישראל. תעודת הבגרות היא מדד פורמלי נפוץ להשכלה ברמה תיכונית של אדם במדינת ישראל. שימושה העיקרי של תעודת הבגרות הוא כמדד להערכת התאמתו של אדם ללימודי תואר ראשון בישראל וכחלק מתנאי הקבלה. לעיתים קרובות משוקלל הציון הממוצע של תעודת הבגרות יחד עם ציון הבחינה הפסיכומטרית והציון המשוקלל של שניהם משמש לקביעת הקבלה. קיימות גם אפשרויות קבלה לתואר ראשון ללא תעודת בגרות. מעסיקים בשוק העבודה דורשים לעיתים תעודת בגרות, כחלק מתנאי הקבלה למקום העבודה. לימודי תעודה תעודת זהות מדיה וקבצים בנושא תעודה בוויקישיתוף
מפלי טריברג

מפלי טריברג (בגרמנית: Triberger Wasserfälle) הם סדרה של מפלי מים רצופים הממוקמים בקרבת העיירה טריברג שביער השחור, במדינת באדן-וירטמברג, גרמניה. גובה המפלים הכולל הוא 163 מטרים, וביחד הם אחד המפלים הגבוהים ביותר בגרמניה (הגבוהים ביותר מחוץ להרי האלפים), והמפורסם שבהם. המפלים נחשבים בעיני רבים לאתר הטבע היפה ביותר במדינה. מפלי טריברג מחולקים לשני חלקים עיקריים: המפלים העליונים הכוללים שלוש מדרגות סלע נמוכות יחסית, ומובילים את המים במדרון תלול מגובה 872 מטרים לגובה 856 מטרים מעל פני הים, והמפלים התחתונים הכוללים שבע מדרגות סלע גבוהות מגובה 805 מטרים ועד 713 מטרים מעל פני הים ובאורך כולל של כ-230 מטרים. מקור המים במפלים הוא בנהר הגוטאך (Gutach) המנקז אליו זרימות מהרמה של מרכז היער השחור ודרך מספר מדרגות סלעי גרניט אל תוך העמק המיוער בכיוון מרכז טריברג. אזור מפלי טריברג הוא תוצר של שחיקת הקרקע והסלע מתקופת הפשרת הקרחונים האופיינית לאזור המדרון הצפון מזרחי של הרמה. המדרון התלול אופייני לאזורי שבר בעלי מבנה חרוטי והוא מתפרס בכיוון צפון מזרח בהתאם לקו השבר וזרימת הנהר גוטאך. באזור אגן הניקוז של המפלים ניתן למצוא מספר מפלים נוספים קטנים יותר שנוצרו גם הם בהשפעת שחיקת הקרקע ותנועת הקרחונים באזור קווי השבר, ביחד עם התחתרות הזרימה של הנהר. תיאודור הובר (Theodor Huber) סייר לראשונה במפלים בשנת 1805 בעזרת אמצעי טיפוס. הפיתוח התיירותי של המפלים החל במחצית המאה ה-19 עם סלילת קו הרכבת של היער השחור ודרכי תעבורה וגישה נוספות. בשנת 1877 נערך במפלים ביקור של המשפחה המלכותית אשר כללה את וילהלם הראשון, קיסר גרמניה עצמו, וכן אשתו אוגוסטה ויקטוריה, קיסרית גרמניה ומלכת פרוסיה ובנו הנסיך, לימים פרידריך השלישי, קיסר גרמניה. בשנת 1884 הייתה העיירה טריברג הראשונה בגרמניה שבה הותקנה תאורת רחוב חשמלית וזאת באמצעות ניצול כוח המים הנופלים במפל להנעת גנרטור. גם כיום מותקנות לאורך המפל, בהפרשי גובה של כ-100 מטר האחת מהשנייה, שתי טורבינות המפיקות 2.4 מיליון קוט"ש בשנה. מסלול הסיור התיירותי לאורך המפלים סלול היטב וכולל שני גשרי עץ המאפשרים תנועה גם בימי החורף. המפלים הם יעד לביקור של כ-500,000 תיירים מדי שנה. טריברג (בגרמנית - Triberg im Schwarzwald) היא עיירה בת 4762 תושבים (דצמבר 2013) הצמודה למפלים. יש בה חנויות רבות של שעוני קוקייה והיא ידועה כ"בירת שעוני הקוקייה של היער השחור". את המפלים מבקרים יותר מחצי מיליון תיירים בשנה התורמים לכלכלתה. בטריברג נמצא גם שעון הקוקייה הגדול בעולם. הכניסה למפלי טריברג מפלי טריברג טריברג חנות שעוני קוקייה בטריברג מוזיאון היער השחור בטריברג מדיה וקבצים בנושא מפלי טריברג בוויקישיתוף מדיה וקבצים בנושא טריברג בוויקישיתוף טריברג ומפלי טריברג, באתר יוטיוב שעון הקוקייה הגדול ביותר בעולם, בטריברג, באתר יוטיוב המפל הגבוה ביותר בגרמניה הוא מפל רותבאך שבבוואריה, שגובהו 470 מטר, אך הוא הרבה פחות נגיש לתיירים.
מזל עקרב

מזל עקרב הוא אחד משנים עשר המזלות שבגלגל המזלות. באסטרולוגיה המערבית, "בן מזל עקרב" הוא מי שנולד בין 24 באוקטובר לבין 21 בנובמבר. במסורת היהודית מתייחס מזל עקרב אל חודש חשוון. בלוח השנה במגילות קומראן משויך מזל עקרב לחודש תשרי. מושג זה מתייחס לרעיון שבתקופה הנתונה מיקום השמש באזור השמיים המוקצה למזל עקרב האסטרולוגי. כיום, אין חפיפה בין קונסטלציית העקרב לבין אזור השמיים של מזל עקרב בגלל נקיפת ציר כדור הארץ. זהו העקרב שהרג את אוריון – הצייד. בשמים, העקרב זורח בדיוק כאשר אוריון שוקע כך ששתי הקבוצות לא נראות לעולם ביחד. זוהי מערכת בולטת, בפרט בחצי הכדור הדרומי. הכוכבים הבהירים שלה הם אנטארס (מיוונית: "יריבו של מאדים" בשל צבעו האדום החזק מאוד). מזל עקרב הוא אחד משלושת מזלות יסוד המים, יחד עם מזל סרטן ומזל דגים. הוא משתייך לקבוצת המזלות הקבועים, יחד עם מזל שור, מזל אריה ומזל דלי. הכוכב השליט של מזל עקרב הוא פלוטו, אם כי אסוציאציה זו היא מודרנית, ובאסטרולוגיה ה"קלאסית", עוד לפני גילויו של פלוטו, השתמשו (ועדיין משתמשים) בכוכב מאדים במקומו, כיום משתמשים במאדים כשליט משני למזל עקרב. הבית האסטרולוגי של מזל עקרב הוא הבית ה-8 שמסמן חיים ומוות ומאבקים רגשיים. גלגל המזלות ארבעת היסודות ספר יצירה פרק ה' משנה י"ד
סברמן

סַבְּרָמן (מלשון "צבר" באנגלית, Sabra) הוא סיפור קומיקס ישראלי מאת אורי פינק משנת 1978 שנושאו הרפתקאות גיבור-על ישראלי בשם "סברמן". זהו ספר הקומיקס הראשון בישראל שעסק בגיבור-על כלשהו וכן אחד הקומיקסים הראשונים שיצאו בארץ. הגיבור, "סברמן", הוא גיבור-על ישראלי פטריוטי בישראל בהשראת גיבור-העל האמריקאי סופר מן. "סברמן" נוצר על ידי אמן הקומיקס הישראלי אורי פינק בשנות השבעים, כשהיה בן 15. את החוברות החל ליצור בלי כוונה לפרסמן, אך לאחר שחבריו לחצו עליו להוציא כרך ראשון של הרפתקאות סברמן, פנה פינק למו"ל הישראלי דייוויד הרמן. זה הסכים להדפיס כמה חוברות קומיקס שצייר וצבע פינק ומתארות את עלילותיו הנבחרות של סברמן. הצלחת הקומיקס הייתה נמוכה יחסית. בסך הכל הודפסו פחות ממאה עותקים, אשר מהם נשארו רק מעטים, הנמכרים בשווקים וחנויות אספנים ברחבי הארץ. ברם, הקומיקס נחשב "מקפצה" אדירה לקריירת הקומיקס של פינק, והיה לנקודת מפנה בהיסטורית הקומיקס הישראלית, בשל החלוציות שבחוברת עברית המתארת גיבור על, בעל מוטיבים ישראליים במובהק. גיבור הקומיקס הופיע שוב בשנת 1998 בפרסום אחר של פינק בשם "פרופיל 107", שם מאבד הגיבור את כינויו סברמן וחי במציאות שבה גיבורי-על מוצאים מחוץ לחוק אך הממשלות משתמשות בהם בסתר, בדומה לעלילת הקומיקס המפורסם "Watchmen" שפינק אמר כי היה אחד מ"מקורות ההשראה" שלו. בספטמבר 2022 הכריזו אולפני מארוול על הצטרפותה של סברה ליקום הקולנועי של מארוול. בתגובה טען פינק שלהערכתו הקומיקס "סברמן" שיצר ב-1978 היה מקור ההשראה ליצירת סברה ב-1980, אך הוא לא משוכנע שיש כאן הפרת זכויות יוצרים. הגיבור של החוברת, סברמן, הוא אזרח ישראלי בשם דן בר-און, חייל אמיץ ואידיאליסטי, בן להורים ניצולי שואה. בר און נפצע בקרבות החווה הסינית במלחמת יום הכיפורים, שחלה 5 שנים לפני פרסום הקומיקס. בגופו הושתל איבר תותב בשם "מוט אטומי" שמעניק לו כוחות על טבעיים. הגיבור נלחם בשרות צה"ל והמדינה בשם "סברמן", מן המילה צבר, שהיא כינוי לאזרחים ישראלים שנולדו בארץ. החוברת הראשונה של הקומיקס זכתה להצלחה יחסית וצוירה מחדש על ידי פינק לגרסה בשפה האנגלית. חוברת נוספת הופיע בשם "סברמן נגד שליחי השאול", ובה עלילה פנטסטית יותר, בה סברמן נלחם נגד מכשפים שעבדו בשירות צה"ל בעבר. חוברת שלישית אותה חיבר פינק נגנזה על ידי המוציא לאור, ולא פורסמה. לעומת קודמותיה, החוברת הכילה מוטיבים פציפיסטיים; בחוברת, סברמן הוצג מנסה להשכין שלום בין גיבורי על ישראלים וערבים הנאבקים זה בזה. סברמן באתר "זבנג" מסברמן ועד לרב שאנן, באתר האגודה הישראלית למדע בדיוני ופנטזיה סמדר שילוני, "במדינה שבה אדם סופג כדור כדי להציל את חברתו, מי צריך גיבור-על ישראלי?", באתר ynet, 4 במאי 2022 ציוץ של אורי פינק ברשת החברתית אקס (טוויטר), 11 בספטמבר 2022 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
ג'ייסון לואיס

ג'ייסון לואיס (באנגלית: Jason Lewis, נולד ב-25 ביוני 1971) הוא שחקן ודוגמן עבר אמריקאי. ידוע בעיקר בשל גילום דמותו של סמית' ג'רד בסדרה "סקס והעיר הגדולה". לואיס נולד בעיר ניופורט ביץ' וגדל בעיר לוס אלמיטוס, שניהם בקליפורניה. אמו, ננסי, הייתה אחות ואביו גרגורי לואיס היה שופט. הוריו התגרשו ויש לו אח בשם שון ושתי אחיות, קייטי וניקול. לאחר סיום התיכון למד באוניברסיטת המדינה של סן דייגו. לאחר סיום לימודיו החל לדגמן תחילה בפריז ולאחר מכן הפך לדוגמן מבוקש במילאנו בסוף שנות ה-90 ודגמן אז בין היתר עבור מותגים כדוגמת Guess, טומי הילפיגר והוגו בוס. ההופעה הטלוויזיונית הראשונה של לואיס הייתה בשנת 1997, בסדרה הפופולרית "בוורלי הילס 90210". לאחר מכן, בשנת 2003 הצטרף לצוות השחקנים של הסדרה "סקס והעיר הגדולה" את תפקידו של ג'רי סמית' ג'ראד. זהו תפקידו המוכר ביותר עד היום והוא חזר לשחק בו גם בשני סרטי ההמשך לסדרה. בשנת 2007 שיחק לצידם של דמי מור וקווין קוסטנר בסרט "מיסטר ברוקס". לאחר מכן הוא ביצע הופעות אורח בסדרות "מכושפות" ו"אחים ואחיות". לואיס תומך פעיל של הקהילה הגאה ובמאי 2008 הופיע בטקס פרסי GLAAD. ב-2010 הופיע בסדרה "איך פגשתי את אמא" ובשנת 2014 שיחק בתפקיד של פיט אוונס בסדרה הישראלית "להיות איתה" של אסי עזר בתפקיד בן זוגה לשעבר של הדמות אותה מגלמת רותם סלע. בשנת 2017 שיחק בסרט "חופשי בטבע" ובשנת 2018 שיחק בסרטה של הת'ר גראהם "Half Magic" כמארק. בשנת 2022 התחרה בעונה ה־31 של תוכנית המציאות האמריקאית רוקדים עם כוכבים והיה המודח הראשון. ג'ייסון לואיס, ברשת החברתית פייסבוק ג'ייסון לואיס, במסד הנתונים הקולנועיים IMDb (באנגלית) ג'ייסון לואיס, באתר AllMovie (באנגלית) ג'ייסון לואיס, במסד הנתונים הקולנועיים KinoPoisk (ברוסית) קרן בר לב, ‏להיות איתו, באתר ‏מאקו‏, 28 בינואר 2014
ההיפותזה הקורגנית

ההיפותזה הקוּרְגַנִית (באנגלית: Kurgan hypothesis) היא אחת ההשערות המקובלות למקורן של שפות הודו-אירופיות מוקדמות, הגורסת כי אנשי ה"תרבות הקורגנית" (מושג המקבץ את בני תרבות יאמניה ואבותיהם הקדמונים) ששכנו בערבה הפונטית-כספית (ערבה המשתרעת בין הים השחור לים הכספי ומצפון להם לאורך הוולגה) דיברו, ככל הנראה, שפה פרוטו-הודו-אירופית. מקור השם במילה הרוסית "קורגן", שהושאלה מטורקית לציון רוגם (תל עפר ואבנים המורמים מעל קבר). בשנות ה-50 הציעה לראשונה מריה גימבוטאס את ההיפותזה הקורגנית. גימבוטאס הגדירה את ה"תרבות הקורגנית" כבעלת ארבעה שלבים עוקבים שראשיתם (התרבות הקורגנית הראשונה) בתרבויות סמארה (אנ') וסרוגלאזובו (Seroglazovo) שהתקיימו במהלך התקופה הכלקוליתית באזור הדנייפר והוולגה בראשית האלף ה-4 לפנה"ס. על פי ההיפותזה, בראשית האלף ה-3 לפנה"ס התפשטו עמים נוודים אלו ברחבי הערבה הפונטית-כספית ואף חדרו למזרח אירופה. מדיה וקבצים בנושא ההיפותזה הקורגנית בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
פטריק ראפטר

פטריק מיכאל "פאט" ראפטר (באנגלית: Patrick Michael "Pat" Rafter, נולד ב-28 בדצמבר 1972) הוא טניסאי אוסטרלי בעבר. הוא דורג ראשון בעולם (26 ביולי 1999) לפי דירוג ה-ATP וזכה בשלושה טורנירי גראנד סלאם, 2 ביחידים, באליפות ארצות הברית (1997, 1998) ו-1 בזוגות באליפות אוסטרליה, עם יונס ביורקמן משוודיה (1999). באליפות וימבלדון הוא הגיע למשחק הגמר, פעמיים ברציפות (2000, 2001). בשנת 2002, נבחר לאיש השנה של אוסטרליה (אנ'). ראפטר נולד במאונט איסה למשפחה בת תשעה אחים ואחיות. באפריל 2004 נישא לבת זוגו לארה פלטמן (איתה יש לו בן בשם יהושוע) בפיג'י. במאי 2005 הביאו השניים לעולם את ביתם, אינדיה. ראפטר תרם מחצית מסכום זכיותיו באליפות הפתוחה בארצות הברית בשנים 1997 ו-1998 לארגון צדקה בשם "Starlight Children's Foundation". בנוסף ראפטר גם פעיל לזכויות בעלי החיים. לעיתים נוהג ראפטר לשחק פוטבול אוסטרלי. לאחר פרישתו החל ראפטר לדגמן הלבשה תחתונה עבור מותג ההלבשה האוסטרלי "Bonds". באוקטובר 2010 הוכרז שראפטר מונה למאמן נבחרת אוסטרליה בגביע דייוויס. מדיה וקבצים בנושא פטריק ראפטר בוויקישיתוף פטריק ראפטר, באתר olympedia.org פטריק ראפטר, באתר ה-ATP פטריק ראפטר, באתר ה-ITF פטריק ראפטר, באתר גביע דייוויס פטריק ראפטר, באתר היכל התהילה של הטניס Australian of the Year, Australian of the Year 2002, Patrick Rafter
טיאגו מנדש

טיאגו קרדוסו מנדש (בפורטוגזית: Tiago Cardoso Mendes; נולד ב-2 במאי 1981) הוא מאמן כדורגל וכדורגלן עבר פורטוגזי ששיחק בעמדת הקשר. טיאגו נולד בויאנה דה קסטלו בפורטוגל. ב-1999 החל לשחק בקבוצת ספורטינג בראגה במשך 4 עונות עד שנת 2002. לאחר מכן הצטרף לבנפיקה ליסבון בה שיחק במשך שנתיים ולבסוף זכה איתה בגביע הפורטוגזי. ב-20 ביולי 2004 טיאגו עבר לצ'לסי האנגלית תמורת 15 מיליון אירו. הוא הבקיע בהופעת הבכורה שלו ב-24 באוגוסט נגד קריסטל פאלאס והפך לאחד השחקנים החשובים בקבוצה בעונת 2004/2005 ובזכייתה באליפות. באוגוסט 2005 עבר לקבוצה אולימפיק ליון הצרפתית לארבע שנים עבור 10.1 מיליון אירו. ז'וז'ה מוריניו מאמנה של צ'לסי הודה בראיון כי זו הייתה טעות לתת לו לעזוב את הקבוצה. טיאגו הצטיין בליון והבקיע שבעה שערים ב-37 הופעות. רגעי השיא שלו בקבוצה היו כאשר צמד השערים נגד פ.ס.וו. איינדהובן שבזכותם העפיל עם קבוצתו לרבע גמר ליגת האלופות, ושער הניצחון נגד טרויס AC ב-1 באפריל 2006 שבזכותו זכתה הקבוצה באליפות צרפת. בעונת 2006/2007 זכה עם ליון באליפות נוספת. ב-21 ביוני 2007 מנדש עבר לקבוצה האיטלקית יובנטוס עבור 13 מיליון אירו. ביצועיו בעונתו הראשונה בקבוצה זכו לביקורת, בנוסף אתר Goal תיאר אותו כ"פלופ" השלישי הגדול ביותר בעונה. בנובמבר 2008 במשחק נגד אינטר מילאנו נפצע חזק בברכו, ונעדר מהמגרשים למשך חודשיים. במחצית הראשונה של עונת 2009/10 טיאגו נשאר בעיקר בספסל ומיעט לשחק. ב-8 בינואר 2010 הושאל מיובנטוס לאתלטיקו מדריד עד לסוף העונה, הבקיע את שער הליגה הראשון שלו בקבוצה ב-21 בינואר נגד סלטה ויגו במשחק שהסתיים בתיקו 1:1. ב-20 ביולי 2011 חתם באופן קבוע באתלטיקו ובכך עזב את יובנטוס. יחד עם הקבוצה זכה בליגה האירופית, באליפות ספרד ובגביע המלך הספרדי. בסיום עונת 2013/2014 נגמר חוזהו של טיאגו באתלטיקו. ביולי 2014 הוא האריך את חוזהו באתלטיקו לשנתיים נוספות. טיאגו החל בנבחרת הצעירה של פורטוגל בה כיכב רבות. לאחר שעלה לנבחרת פורטוגל המשתתף עם הנבחרת במונדיאל 2006 והגיעה איתה עד לחצי גמר בו הפסיד לצרפת וסיימו במקום הרביעי. הבקיע את שערו הבכורה בנבחרת נגד סרביה במוקדמות יורו 2008. במונדיאל 2010 הבקיע נגד צפון קוריאה במשחק שהסתיים בניצחון 7:0. לאחר המונדיאל הודיע על פרישתו מהנבחרת מסיבות כדי לפנות הזדמנות לשחקנים צעירים, בסך הכל השתתף ב-58 משחקים בנבחרת והבקיע 3 שערים. לקראת מוקדמות יורו 2016 חזר לנבחרת לאחר שזומן על ידי מאמנו פרננדו סנטוש. בנפיקה ליסבון הגביע הפורטוגזי: 2003/2004 צ'לסי פרמייר ליג: 2004/2005 גביע הפוטבול ליג: 2004/05 מגן הקהילה: 2005 ליון אליפות צרפת: 2005/2006, 2006/2007 הסופר קאפ הצרפתי: 2005, 2006 אתלטיקו מדריד אליפות ספרד: 2013/2014 הליגה האירופית: 2011/2012 הסופר קאפ האירופי: 2010, 2012 גביע המלך הספרדי: 2012/2013 הסופר קאפ הספרדי: 2014 מדיה וקבצים בנושא טיאגו מנדש בוויקישיתוף טיאגו מנדש, באתר Transfermarkt טיאגו מנדש, באתר Fussballdaten.de (בגרמנית) טיאגו מנדש, באתר Soccerway טיאגו מנדש, באתר BDFutbol טיאגו מנדש, באתר WorldFootball.net טיאגו מנדש, באתר National Football Teams טיאגו מנדש, באתר FootballDatabase.eu פרופיל המאמן, באתר Transfermarkt טיאגו מנדש באתר הרשמי של אתלטיקו מדריד
אוסמיום ארבע-חמצני

אוסמיום ארבע-חמצני (נקרא גם: אוסמיום טטרוקסיד; באנגלית: Osmium tetroxide או osmium(VIII) oxide) היא תחמוצת של היסוד אוסמיום שנוסחתה: OsO4. משמשת לפיקסציה ול"צביעה" בצילומים במיקרוסקופ אלקטרונים. אוסמיום טטרוקסיד נוזלי בטמפרטורת החדר, והוא נוצר כאשר אוסמיום חשוף לאוויר. האוסמיום טטרוקסיד יכול לגרום לבצקת ריאות קטלנית או לעיוורון אם לא מקפידים על כללי זהירות. לאור רעילותו הגבוהה הופסק השימוש באוסמיום טטרוקסיד לבדיקת טביעות אצבעות. מדיה וקבצים בנושא אוסמיום ארבע-חמצני בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
איציק כהן (חלוץ)

יצחק (איציק) כהן (נולד ב-1 בינואר 1990) הוא כדורגלן ישראלי המשחק בעמדת החלוץ. כהן החל את הקריירה שלו במחלקת הנוער של הפועל ירושלים, וב-17 בנובמבר 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול מכבי כפר כנא במסגרת גביע הטוטו. בינואר 2009 הושאל למחלקת הנוער של בית"ר ירושלים במדיה הבקיע עשרה שערים עד לסיום העונה והיה לכובש המצטיין של הקבוצה. בקיץ 2009 חזר להפועל ירושלים וצורף לסגל הקבוע של הקבוצה הבוגרת. ב-24 באוגוסט 2009 ערך את הופעת הבכורה שלו בליגה הלאומית, במשחק מול הפועל מרמורק בו גם הבקיע את שער הבכורה שלו בקריירה. עד לסיום העונה, רשם כהן 32 הופעות בהן כבש 5 שערים, אך קבוצתו ירדה לליגה א'. בקיץ 2010 הושאל למועדון ספורט אשדוד מליגת העל. וב-30 באוקטובר 2010 ערך את הופעת הבכורה שלו בליגת העל, כשנכנס כמחליף בניצחון 3–0 על בית"ר ירושלים. בסך הכל רשם כהן חמש הופעות ליגה במדי אשדוד, בנוסף לשלוש הופעות בגביע הטוטו והופעה אחת בגביע המדינה. בקיץ 2011 הושאל להכח עמידר רמת גן מהליגה הלאומית, אך לאחר שרשם רק חמש הופעות בכל המסגרות במדי הכח, חזר בספטמבר 2011 להפועל ירושלים. כהן הבקיע 6 שערים במדי הקבוצה עד לסיום העונה, ואת עונת 2012/2013 סיים כמלך השערים של הליגה הלאומית עם 18 שערים (במשותף עם עומר גולן ממכבי פתח תקווה). ב-28 באוגוסט 2013 חתם כהן לחמש שנים בבית"ר ירושלים. את הופעת הבכורה שלו במועדון ערך ב-31 באוגוסט 2013, בניצחון 3–1 על מכבי פתח תקווה, ובאותו משחק גם כבש את שער הבכורה שלו בקבוצה. את עונת 2013/2014 סיים כהן כמלך השערים של בית"ר ירושלים עם שבעה שערים. גם בעונה שלאחר מכן היה כהן מלך השערים של הקבוצה, עם שמונה שערים. ב-3 בינואר 2016 חתם כהן לשלוש וחצי שנים במכבי נתניה, ובסיום אותה עונה ירד עמה לליגה הלאומית. ב-20 ביולי 2016 חתם כהן לעונה אחת בהפועל קטמון ירושלים, ובמדיה כבש עשרה שערים ב-32 הופעות בליגה הלאומית. ב-29 בספטמבר 2017 חתם כהן במכבי הרצליה. לאחר שאת עונת 2018/2019 התחיל כשחקן חופשי, בינואר 2019 חתם בהפועל ירושלים מליגה א' צפון, אך לא שיחק בה, ולקראת סוף העונה הודיע על פרישה ממשחק פעיל. ב-27 באוגוסט 2019 החליט לחזור לשחק וחתם בבני אילת מליגה ב'. איציק כהן, באתר ההתאחדות לכדורגל בישראל איציק כהן, באתר Transfermarkt איציק כהן, באתר Soccerway איציק כהן, באתר FootballDatabase.eu גיא בן זיו, ‏תגלית העונה או טעות גורלית? איציק כהן במבחן, באתר ONE‏, 5 בספטמבר 2013 ניסים קמחי, איציק כהן חתם בבני אילת, באתר דאבל פס, 27 באוגוסט 2019
דני פרדה

דני פרדה (נולד ב-1 באפריל 1987 בפתח תקווה) הוא כדורגלן ישראלי המשחק בעמדת הקשר בהכח מכבי עמידר רמת גן המשחקת בליגה ב' דרום א'. פרדה החל את הקריירה שלו במחלקת הנוער של מכבי פתח תקווה, ובשנת 2005 עלה לסגל הקבוצה הבוגרת של המועדון. ב-3 בנובמבר 2007 כבש את שער הבכורה שלו בליגת העל, בניצחון 1-2 על הפועל תל אביב. בעונת 2011/2012 הפך פרדה לשחקן מוביל בקבוצה, כבש חמישה שערי ליגה וגרר התעניינות מצד קבוצות רבות לאחר שקבוצתו ירדה לליגה הלאומית, אך בפתח תקווה סירבו לשחררו. פרדה הסכים להישאר בקבוצה ולעזור לה לחזור לליגת העל מתוך כוונה לעזוב לאחר מכן. פתח תקווה חזרה לליגת העל אך לא שחררה את פרדה, ולאחר שהתעמת עם הנהלת הקבוצה הודח מהסגל לזמן רב. בינואר 2014 חתם פרדה לחמש עונות בקבוצת בית"ר ירושלים, ששילמה עבורו 550 אלף ש"ח. את הופעת הבכורה שלו בקבוצה ערך ב-8 בפברואר 2014, במשחק מול בני יהודה תל אביב. ב-3 בפברואר 2016, היום האחרון לחלון ההעברות בישראל, הושאל פרדה להפועל בני לוד מהליגה הלאומית. עם תום עונת ההשאלה חזר פרדה לסגל בית"ר ירושלים, אך בעונת 2016/2017 לא שותף במשחקי הקבוצה. בקיץ 2017 חתם בקבוצת מכבי הרצליה מהליגה הלאומית. ב-16 בינואר 2018 חתם פרדה במ.ס. כפר קאסם מליגה א'. ב-21 ביוני 2018 חתם פרדה בהפועל מחנה יהודה. ב-3 בנובמבר 2019 חתם פרדה במכבי עמישב פתח תקווה. ב-27 בנובמבר 2022 עבר באופן רשמי להכח מכבי עמידר רמת גן המשחקת בליגה ב' דרום א'. מדיה וקבצים בנושא דני פרדה בוויקישיתוף דני פרדה, באתר ההתאחדות לכדורגל בישראל דני פרדה, באתר Soccerway לירון סובול, פרדה: "אם ירצו אשאר גם בליגה הלאומית", באתר הארץ, 29 במאי 2012 אופיר סער, אורן יוסיפוביץ‏, דני שובבני: דני פרדה ימצא את עצמו דווקא בבית"ר ירושלים?, באתר וואלה, 16 בפברואר 2014 חלון בשיגעון: כל העברות היום בליגה הלאומית, באתר דאבל פס, 3 בפברואר 2016 דני פרדה חתם בכפר קאסם, באתר דאבל פס, 16 בינואר 2018 דני פרדה חתם בהפועל מחנה יהודה, באתר דאבל פס, 21 ביוני 2018 יונתן גינזבורג, ‏בלתי נגמר: דני פרדה מצטרף להכח עמידר רמת גן, באתר ONE‏, 28 בנובמבר 2022
ויליס לם

ויליס יוג'ין לם (בשם מלא באנגלית: Willis Eugene Lamb, Jr;‏ 12 ביולי 1913 – 15 במאי 2008) היה פיזיקאי אמריקאי זוכה פרס נובל לפיזיקה בשנת 1955 יחד עם פוליקרפ קוש על קביעתו הניסויית המדויקת שהמומנט המגנטי של האלקטרון גדול מהערך התאורטי הצפוי. לם היה פרופסור באוניברסיטת אריזונה. לם נולד בלוס אנג'לס, קליפורניה ולמד בבית הספר התיכון שם. את התואר הראשון קיבל באוניברסיטת קליפורניה בברקלי ב-1934 בכימיה. את תואר הדוקטור קיבל ב-1938 על מחקר תאורטי על פיזור נייטרונים בגביש. המנחה שלו לדוקטורט היה רוברט אופנהיימר. בגלל השיטות החישוביות המוגבלות יותר בזמנו הוא החמיץ את גילוי אפקט מסבאואר, 19 שנה לפני שרודולף מסבאואר גילה אותו. לם היה פרופסור לפיזיקה באוניברסיטת אוקספורד מ-1956 עד 1962. כמו כן לימד בייל, קולומביה, סטנפורד ואוניברסיטת אריזונה. הוא נבחר כחבר האקדמיה האמריקאית לאמנויות ולמדעים ב- 1963. לם זכור כנסיין ותאורטיקאי מוכשר על פי מיטב המסורת הניוטונית. בחלק המאוחר יותר של הקריירה שלו הוא הגדיל את התעניינותו במדידות במכניקת הקוונטים. הוא מדד את הסחת לם, שהיא תיקון לאנרגיה של מצבי אטום המימן נוסף על תיקוני המבנה הדק, הקרוי על שמו, יחד עם הסטודנט שלו רוברט רתרפורד, על ידי עירור אטומי מימן בעזרת קרינה בתחום המיקרוגל. הם מצאו שבין הרמות 2S1/2 ו 2P1/2 יש פער המתאים לכ-1000 מגה הרץ. הפער מוסבר על ידי האינטראקציה בין האלקטרון לשדות האלקטרומגנטיים של הריק, בשונה מהתחזית של משוואת דיראק ובכך יצרו את התשתית לגילוי תורת שדות קוונטית. לם התחתן עם אשתו הראשונה, אורסולה שפר ב-1939. ב-1996 הוא התחתן עם הפיזיקאית ברוריה קופמן (בתו של חתן פרס ישראל יהודה אבן שמואל ואחותו הגדולה של לוחם הפלמ"ח שמואל קופמן) ממנה התגרש מאוחר יותר. ב-2008 הוא התחתן עם אלזי וטסון. לם נפטר ב-15 במאי 2008 בגיל 94. מדיה וקבצים בנושא ויליס לם בוויקישיתוף ויליס לם, באתר פרס נובל (באנגלית) ויליס לם, באתר פרויקט הגנאלוגיה במתמטיקה ויליס לם, באתר אנציקלופדיה בריטניקה (באנגלית) ויליס לם, באתר "Find a Grave" (באנגלית) Biography and Bibliographic Resources, from the Office of Scientific and Technical Information Obituary, University of Arizona, 16 May, 2008. Hans Bethe talking about Willis Lamb (video) Willis E Lamb Award for Laser Science and Quantum Optics. Collection of articles and group photograph (This photograph taken at The International Conference on Lasers and Applications, Lasers 'XX|Lasers '92 includes, right to left, Marlan Scully, W. E. Lamb, John L. Hall, and F. J. Duarte). Obituary:Willis E. Lamb Jr., 94; Nobel Prize-Winning Physicist National Academy of Sciences Biographical Memoir Stiles, Lori (16 במאי 2008). "Willis E. Lamb Jr., 1955 Nobel Laureate in Physics, Dies at 94". The University of Arizona News. נבדק ב-27 בספטמבר 2012. {{cite web}}: (עזרה) Holley, Joe (19 במאי 2008). "Willis E. Lamb Jr., 94; Nobel Prize-Winning Physicist". The Washington Post. נבדק ב-27 בספטמבר 2012. {{cite web}}: (עזרה) "Book of Members, 1780-2010: Chapter L" (PDF). American Academy of Arts and Sciences. נבדק ב-22 באפריל 2011. {{cite web}}: (עזרה) F. J. Duarte, Laser Physicist (Optics Journal, New York, 2012). Lamb, Willis E.; Retherford, Robert C. (1947). "Fine Structure of the Hydrogen Atom by a Microwave Method". Physical Review. 72 (3): 241–243. Bibcode:1947PhRv...72..241L. doi:10.1103/PhysRev.72.241.
בלט (פירושונים)

האם התכוונתם ל... בלאט (מרג' עיון) – יישוב בלבנון בלט – צורת מחול באלאט – השכונה היהודית העתיקה של איסטנבול דפוס בלט – דפוס המתבצע בשיטת ההדפסה הישירה אישים ששמם בלט: אברהם בלאט – מבקר ספרות ומסאי ישראלי, ששימש במשך עשרות שנים כמבקר הספרותי של "הצופה" בועז בלט – קצין משטרה ישראלי דייוויד בלאט – כדורסלן עבר ומאמן כדורסל ישראלי-אמריקאי בהווה ליאוניד דוידוביץ' בלאט – יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במלחמת העולם השנייה תומאס בלאט – דובר וסופר אמריקאי יהודי יליד פולין תמיר בלאט – כדורסלן ישראלי, בנו של דייוויד בלאט בלטה
אקרנאס

אקרנאס (ליטאית: FK Ekranas) הוא מועדון כדורגל ליטאי מהעיר פוניבז'. המועדון נוסד בשנת 1964. במהלך ההיסטוריה זכה המועדון ב-8 אליפויות הליגה הליטאית בשנים: 1985 (ליטא הסובייטית), 1993, 2005, 2008, 2009, 2010, 2011 ו-2012, נוסף לכך זכה המועדון חמש פעמים בגביע הליטאי בשנים: 1985, 1998, 2000, 2010 ו-2011, כמו כן גם בסופרקאפ הליטאי בשנים: 1998, 2006, 2010, 2011 ו-2012. ב-5 בנובמבר 2004, לפני ההפסד במשחק האליפות נגד קובנה, המועדון הורחק מהליגה הראשונה בהחלטה שנויה במחלוקת של ההתאחדות לכדורגל בליטא לליגה השנייה עקב מכירת משחקים, אך יום למחרת הוחלט להחזיר את הקבוצה לליגת העל. בשנת 2015 הופסקה הפעילות של המועדון, שחודשה בשנת 2020 וכיום המועדון משחק בליגה הליטאית השנייה. ליגת העל הליטאית: 7 1993, 2005, 2008, 2009, 2010, 2011, 2012 הגביע הליטאי: 5 1985, 1998, 2000, 2010, 2011 הסופרקאפ הליטאי: 4 1998, 2006, 2010, 2011 ליגת העל הליטאית (תקופת ברית המועצות): 1 1985 ליטא אדגראס צ'סנאוסקיס סרביה דושאן מאטוביץ' אתר האינטרנט הרשמי של אקרנאס (בליטאית) פרופיל, באתר Transfermarkt פרופיל, באתר Soccerway פרופיל, באתר FootballDatabase.eu
תל צור

האם התכוונתם ל... תל צור (אום אל-עלק) – נקודת התיישבות ברמת הנדיב שכונת תל צור – שכונה באבן יהודה נבות תל-צור – עורך דין ישראלי